Wasu matasa da suka boye bindigogi a jikin su sun fada hannu a tashar mota - ISYAKU.COM Wasu matasa da suka boye bindigogi a jikin su sun fada hannu a tashar mota - ISYAKU.COM
Home > Untagged Wasu matasa da suka boye bindigogi a jikin su sun fada hannu a tashar mota
Wasu matasa da suka boye bindigogi a jikin su sun fada hannu a tashar mota
Wasu matasa biyu sun gamu da fushin jama'a da suka harzuka a tashar mota ta Gwagwalada bayan an ga bindigogi a jikin matasan guda biyu da suka yi kokarin shiga mota zuwa Benin daga Abuja.
Lamarin ya afaru a tashar mota ta Wazobia da ke kan hanyar Abuja zuwa Lokoja.
Bayanai sun nuna cewa wani yaron mota da yake yin lodi shi ne ya gan bindigogin da matasan suka boye a jikin su, lamari da ya sa ya fallasa ta hanyar jawo hankalin jama'a game da bindigogin.
Abin ka da 'dan Najeriya, daga isowar jama'a sai suka afka masu da duka, suka fara kiran su 'yan fashi da makami, sakamakon haka suka yi wa daya daga cikin su rauni kafin 'yansanda suka zo suka cafke su zuwa caji ofis na 'yansanda a Gwagwalada.
Wata majiya ta labarta mana cewa tuni dai aka mika matasan ga hedikwatar 'yansanda na birnin tarayya domin ci gaba da bincike.
Admin Isyaku Garba On December 28, 2017
Item Reviewed: Wasu matasa da suka boye bindigogi a jikin su sun fada hannu a tashar mota Rating: 5 Reviewed By: Isyaku Garba